#

**Κατάταξη πτυχιούχων Τριτοβάθμιας Εκπαίδευσης στο Τμήμα Νοσηλευτικής της Σχολής Επιστημών Υγείας & Πρόνοιας του Πανεπιστημίου Δυτικής Αττικής, για το ακαδημαϊκό έτος 2023/2024**

Η κατάταξη πτυχιούχων Πανεπιστημίου, Τριτοβάθμιας Εκπαίδευσης **στο Τμήμα ΝΟΣΗΛΕΥΤΙΚΗΣ για το ακαδημαϊκό έτος 2023/2024**, γίνεται βάσει εξετάσεων σε τρία μαθήματα και σε ποσοστό κατάταξης 12% επί του προβλεπόμενου αριθμού εισακτέων στο Τμήμα, όπως αποτυπώνονται στο ΦΕΚ (2996/τ.Β΄/8/5/2023) «Συμπλήρωση της υπό στοιχεία Φ.253.1/42905/ Α5/11-4-2023 απόφασης της Υπουργού Παιδείας και Θρησκευμάτων «Καθορισμός αριθμού εισακτέων σπουδαστών στις Σχολές, τα Τμήματα και τις Εισαγωγικές Κατευθύνσεις Τμημάτων της Τριτοβάθμιας Εκπαίδευσης για το ακαδ. έτος 2023-2024 (Β’ 2320)» (ήτοι: 27 άτομα) και στα ακόλουθα μαθήματα:

**ΕΙΣΑΓΩΓΗ ΣΤΗ ΝΟΣΗΛΕΥΤΙΚΗ ΕΠΙΣΤΗΜΗ – ΘΕΩΡΙΕΣ ΤΗΣ ΝΟΣΗΛΕΥΤΙΚΗΣ**

**Ύλη – Προτεινόμενη Βιβλιογραφία για τις εξετάσεις στο μάθημα:**

1. Ιστορική εξέλιξη της Νοσηλευτικής: Στην Αρχαία Ελλάδα, Αρχαία Ρώμη, Βυζάντιο. Η επίδραση του Χριστιανισμού στην ανάπτυξη της Νοσηλευτικής. Η Νοσηλευτική κατά τη διάρκεια της Αναγέννησης. Η Νοσηλευτική κατά το 19ο και 20ο αιώνα. Προσωπικότητες της Νοσηλευτικής (FL.NIGHTINGALE). 2. Η Νοσηλευτική στην Ελλάδα κατά τη διάρκεια της Τουρκοκρατίας, μετά την απελευθέρωση, στον Β΄ Παγκόσμιο πόλεμο έως σήμερα. 3. Η εξέλιξη της Νοσηλευτικής εκπαίδευσης (από τον Ελληνικό εμφύλιο μέχρι τις μέρες μας), Εθνικός Σύνδεσμος Νοσηλευτών Ελλάδας και προσωπικότητες της σύγχρονης Ελληνικής Νοσηλευτικής και ο Ελληνικός Ερυθρός Σταυρός. 4. Εισαγωγικές έννοιες των Νοσηλευτικών Θεωριών. Η χρησιμότητά τους στη Νοσηλευτική. Nοσηλευτικές θεωρίες: Περιγραφή - δυναμικά στοιχεία και Περιορισμοί των νοσηλευτικών θεωριών. Η θεωρία της F. Nightgale - (Νοσηλευτικές θεωρίες με βάση τις ανθρώπινες ανάγκες), η θεωρία του ελλείμματος της αυτοφροντίδας της D. Orem, η θεωρία της V. Henderson. (οι αρχές και η πρακτική της Νοσηλευτικής), η θεωρία της B. Newman (Το μοντέλο συστημάτων της Newman), η θεωρία της C. Roy (Tο μοντέλο προσαρμογής), η θεωρία της M. Rogers (Η επιστήμη του ενιαίου και μη αναγώγιμου ανθρώπινου όντος. 5. Εισαγωγή στην έννοια της υγείας, ευεξίας και της ασθένειας. Παράγοντες που επηρεάζουν την υγεία. Προαγωγή της υγείας. Επίπεδα προληπτικής φροντίδας. Ολιστική θεώρηση της υγείας. 6. Εισαγωγή στη Νοσηλευτική διεργασία-Σκοποί και Στάδια. 7. Λήψη και ακριβής καταμέτρηση και καταγραφή Θερμοκρασίας, Αναπνοών και σφύξεων. 8. Λήψη και ακριβής καταμέτρηση και καταγραφή Αρτηριακής Πίεσης 9. Νοσηλευτική αξιολόγηση αναγκών και προβλημάτων του ατόμου-Νοσηλευτική Διάγνωση. 10. Αρχές μηχανικής του ανθρώπινου σώματος. 11. Απολύμανση- Αποστείρωση-Αντισηψία.

ΠΡΟΤΕΙΝΟΜΕΝΗ ΒΙΒΛΙΟΓΡΑΦΙΑ: Κελέση Μ., Φασόη Γ., Παπαγεωργίου Ε. Δ.(2016). Εισαγωγή στην Επιστήμη της Νοσηλευτικής. Εννοιολογικό και φιλοσοφικό πλαίσιο. Ιατρικές Εκδόσεις Κωνσταντάρα, Αθήνα.

Παπαγεωργίου Δημήτριος, Μάρθα Κελέση-Σταυροπούλου, Γεωργία Φασόη Μπαρκά,(2021). Βασική Νοσηλευτική. Θεωρία, Εκπαίδευση ,Εφαρμογή. Ιατρικές Εκδόσεις Κωνσταντάρα, Αθήνα.

Πολυσυγγραφικό (2015) Εισαγωγή στη Νοσηλευτική Επιστήμη και Φροντίδα Υγείας. Broken Hill Publishers.

Ζυγά Σ (2010). Εισαγωγή στη Νοσηλευτική Επιστήμη. Ιατρικές εκδόσεις ΒΗΤΑ, Αθήνα.

**ΜΕΘΟΔΟΙ ΔΙΔΑΣΚΑΛΙΑΣ ΣΤΗ ΝΟΣΗΛΕΥΤΙΚΗ**

**Ύλη – Προτεινόμενη Βιβλιογραφία για τις εξετάσεις στο μάθημα**:

1. Ανάλυση εννοιών «μάθηση» - «διδασκαλία», Αρχές και Χαρακτηριστικά αποτελεσματικής διδασκαλίας, 2. Συμπεριφορικές Θεωρίες Μάθησης- Εφαρμογές στη νοσηλευτική εκπαίδευση 3. Το μοντέλο Επεξεργασίας Πληροφοριών και οι Γνωστικές Θεωρίες Μάθησης Εφαρμογές στη νοσηλευτική εκπαίδευση 4. Ανθρωποκεντρικές Θεωρίες και Θεωρίες Μάθησης Ενήλικα- Εφαρμογές στη νοσηλευτική εκπαίδευση 5. Προετοιμασία για Διδασκαλία και Μάθηση (Βήματα προετοιμασίας, Ταξινόμηση σκοπών, Σχεδιασμός επεξηγήσεων και ερωτήσεων, αποτελεσματικών μεθόδων αξιολόγησης, Κατάρτιση σχεδίου μαθήματος) 6. Διάλεξη – ορισμός –– πλεονεκτήματα – μειονεκτήματα – Σχεδιασμός παρουσίαση, τεχνικές και δραστηριότητες ενεργοποίησης εκπαιδευομένων 7. Διδασκαλία και Μάθηση με μικρές ομάδες πλεονεκτήματα – μειονεκτήματα- Σχεδιασμός - Ο ρόλος του εκπαιδευτικού στη διάρκεια της συζήτησης- Προβλήματα κατά τη συζήτηση με ομάδες 8. Μορφές Διδασκαλίας και Μάθησης με μικρές ομάδες 9. Εποπτικά μέσα διδασκαλίας – Χρησιμότητα –πλεονεκτήματα, μέσα επικοινωνίας 10. Διδασκαλία και μάθηση στον κλινικό χώρο 11. Διδασκαλία και μάθηση στο πλαίσιο της αγωγής υγείας 12. Αξιολόγηση της μάθησης (Είδη αξιολόγησης, τύποι αξιολόγησης)

ΠΡΟΤΕΙΝΟΜΕΝΗ ΒΙΒΛΙΟΓΡΑΦΙΑ προς μελέτη: 1. Στέλλα Κοτζαμπασάκη, Διδασκαλία και μάθηση στη νοσηλευτική και άλλες επιστήμες υγείας, Εκδόσεις Βήτα, Αθήνα 2010 2. Sandra De Young Μέθοδοι διδασκαλίας στη Νοσηλευτική Εκδόσεις Λαγός Δ. Αθήνα 2010 3. Ανδρέας Κακαβούλης Μεθοδολογία Νοσηλευτικής Εκπαίδευσης Εκδόσεις Κακαβούλης Κ. Αθήνα 1997.

**ΚΟΙΝΩΝΙΟΛΟΓΙΑ ΤΗΣ ΥΓΕΙΑΣ ΚΑΙ ΤΗΣ ΑΣΘΕΝΕΙΑΣ**

**Ύλη – Προτεινόμενη Βιβλιογραφία για τις εξετάσεις στο μάθημα**:

1)    Εισαγωγή: τα Μεταβαλλόμενα Πεδία της Κοινωνιολογίας της Υγείας και της Ασθένειας,

2)    Η Κοινωνική Κατασκευή της Ιατρικής Γνώσης,

3)    Πρακτικές Υγείας, Πεποιθήσεις του Πληθυσμού, Τρόποι  Ζωής και Επικινδυνότητα,

4)    Η Κοινωνική Αιτιότητα της Υγείας και της Ασθένειας,

5)    Κοινωνική Τάξη και Υγεία: Εξηγώντας τη Μεταξύ τους Σχέση,

6)    Η Ηλικία και Φύλο: οι Συνέπειές τους στην Υγεία,

7)    Οι Συνθήκες Διαβίωσης και το Μειονέκτημα της Γειτονιάς,

8)    Η Εμπειρία της Χρόνιας Ασθένειας και της Αναπηρίας,

9)    Η Κοινωνιολογία της Ψυχικής Υγείας και της Ασθένειας,

10)  Η Κοινωνιολογία του Σώματος,

11)  Η Κοινωνιολογία των Καινοτόμων Τεχνολογιών Υγείας,

12)  Η Κοινωνιολογία των Αλληλεπιδράσεων μεταξύ των πολιτών και των Επαγγελματιών,

13)  Κοινωνικές Ανισότητες και Κατάσταση Υγείας

**ΠΡΟΤΕΙΝΟΜΕΝΗ ΒΙΒΛΙΟΓΡΑΦΙΑ**

1)    Nettleton S. 2023. Κοινωνιολογία της υγείας και της ασθένειας (επιμ. Σ. Παρισσόπουλος). Αθήνα: Gutenberg (κεφάλαια 1-9)

2)    Cockerham W.C. 2022. Οι κοινωνικές αιτίες της υγείας και της ασθένειας (Επιμ. Γ. Αλεξιάς, Μ. Τζανάκης). Αθήνα: Πεδίο (κεφάλαια 1,3,4,5,6,7,9)

Η αίτηση και τα δικαιολογητικά των πτυχιούχων που επιθυμούν να συμμετάσχουν στις Κατατακτήριες Εξετάσεις του ΤΜΗΜΑΤΟΣ ΝΟΣΗΛΕΥΤΙΚΗΣ του ΠΑΔΑ, θα υποβληθούν από **1 έως 15 Νοεμβρίου 2023 ΑΠΟΚΛΕΙΣΤΙΚΑ ΚΑΙ ΜΟΝΟ** μέσω της ηλεκτρονικής διεύθυνσης <https://eprotocol.uniwa.gr/>

 Ηλεκτρονικές Υπηρεσίες Πα.Δ.Α- «[Υπηρεσία Κεντρικού Πρωτοκόλλου για Πολίτες](https://eprotocol.uniwa.gr/)».

Στην παραπάνω ηλεκτρονική διεύθυνση ακολουθείστε τη διαδρομή: Σύνδεση - Σύνδεση μέσω taxisnet. Αφού συνδεθείτε, επιλέξτε Θέμα: **Αίτηση συμμετοχής στις Κατατακτήριες Εξετάσεις του Τμήματος Νοσηλευτικής** (παρακαλείσθε το θέμα να αναγραφεί πιστά διότι ελλοχεύει κίνδυνος η αίτηση σας να παραληφθεί από άλλο Τμήμα του Ιδρύματος) όπου θα συνυποβάλετε την αίτηση η οποία επισυνάπτεται και είναι διαθέσιμη και στην ιστοσελίδα του Τμήματος και τα απαιτούμενα δικαιολογητικά.

**Δικαιολογητικά**:

* Αντίγραφο πτυχίου ή πιστοποιητικό περάτωσης σπουδών (για όσους δεν έχουν ορκισθεί). Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.
* Φωτοτυπία Ταυτότητας ή Διαβατηρίου.

**Χρόνος διενέργειας εξετάσεων:**

Οι κατατακτήριες εξετάσεις θα διενεργηθούν κατά το διάστημα από **1 έως 20 Δεκεμβρίου 2023**. Το πρόγραμμα εξετάσεων θα ανακοινωθεί από τη Γραμματεία του Τμήματος τουλάχιστον δέκα (10) ημέρες πριν την έναρξη εξέτασης του πρώτου μαθήματος, στην ιστοσελίδα (<http://nurs.uniwa.gr/>).